之前我講o既八寶鴨o係蓮香菜單上係叫霸王鴨,八寶鴨係我私下叫o既,叫慣改唔到口,不過就算叫八寶鴨D 侍應叔叔都明o既各位一定要試下呢隻好考功夫o既鴨,肚裡面D 薏米等餡料索o左鴨汁,又濃又香又煙韌.整開隻鴨o個陣仲有種香氣撲面而來,未食先興奮,夾D 鴨肉食,除o左腍得o黎有鴨味外仲有冬菰蓮子o既香味,正!除o左鴨外,脆皮家鄉豆腐同瑤柱琵琶豆腐亦好好食,香口惹味兼而有之,釀鯪魚係另一考功夫菜式,典型廣東家庭小菜風味,惹味啖啖肉,南乳四寶蔬都好掂,南乳味好香,個汁可以用來撈飯.